


 שיעור 3 - התמכרות והימורים: הימורים מהשטח וכיצד ניתן למנוע

· חלק 1 – פתיחה שיח קצר מהשיעור הקודם - התמכרות (עד 10 דקות)
המורה שואל את הכיתה:
· (שמש אסוציאציות במצגת) הימורים - למה אנשים מהמרים?
· האם לדעתכם יש הבדל בין הימורים בספורט, הימורי קזינו או משחקי אונליין?
· (בהצבעה) כמה מכם מכירים בני נוער שמהמרים?
· האם מישהו מוכן לשתף על הימורים שהוא מהמר?
· אם יש לכם ידע מוקדם על מניות, משחקים, הגרלות – זה נותן יתרון בהימורים?
המטרה: להעלות ביקורת על התפיסה הרווחת ש"ידע מעלה את הסיכוי לנצח".

המורה מסביר:
התמכרות היא מצב שבו אדם מתקשה להפסיק התנהגות מסוימת למרות שהיא פוגעת בו.
מאפיינים של התמכרות:
· צורך הולך וגובר (להמר יותר כסף או יותר פעמים)
· קושי להפסיק
· הסתרה מהסביבה
· פגיעה בלימודים, עבודה או משפחה
· ניסיון להחזיר הפסדים ע"י הימורים נוספים
ניתן להזכיר שGambling Disorder  מוגדרת כהפרעה התמכרותית בתחום בריאות הנפש.


· חלק 2 – הימורים (10 דקות)
סרטון על הימורים בקרב צעירים
https://www.youtube.com/watch?v=YYpy0cM-GSE
בהימורים כמו הימורים בספורט ומניות אנשים מהמרים על תוצאות:
· מי ינצח או איזה מניה תעלה
· מי יהיה מלך השערים
· כמה שערים יובקעו
למרות שאנשים חושבים שהם "מבינים", בפועל:
· יש גורמים רבים שלא ניתן לחזות כמו אנדר-דוג מנצחת, פציעה ועוד.
· חברות ההימורים בונות את היחסים כך שהן ירוויחו לאורך זמן
· לרוב אנו זקוקים למספר ניחושים נכונים כדי לזכות בזכייה גדולה, קשור גם במזל.
דיון קצר:
· למה דווקא ספורט מושך אנשים להמר?
תשובות אפשריות:
· רגש ותחרות
· תחושת ידע ושליטה
· כסף מהיר
· אושיות רשת ופרסומים סביב משחקים ואירועים גדולים.

· חלק 3 – סרטוני 60 שנ' (10 דק')
בסגנון של הסרטונים של ליאל אלי. להקרין שני סרטונים ולשאול מה לוקחים מהסרטונים.
לבחור שני תלמידים ולתת להם זמן לבחור שאלות ואז יש להם 60 שניות לשאול שאלות.
להקרין סרטון שלישי ואחרון. אפשר לעשות בכיתה שני סבבים של שאלות בין תלמידים\ות.
שאלות לדוגמא: 
מאיזה גיל אתה משחק?
איך הגעת לשחק כדורסל (כל ספורט\תחביב אחר)
רגע השיא שלך? רגע האכזבה?
לאיזה רגע בחיים היית חוזר לחיות אותו שוב?
יש משהו שאתה מתחרט עליו?
כמה שניות לוקח לך לקבל החלטה? 
מי ההשראה שלך?
מה ההבדל בין החלטה להימור? 
 איך אתה מתמודד עם טעויות?
 איזה עצה היית נותן לעצמך בגיל 14-15 
 מה המטרה גדולה הבאה שלך?
 איך היית רוצה שיזכרו אותך?
 מה העצה שלך לכל מי שחולם על קריירה בכדורסל?
 מה נותן לך מוטיבציה גם בתקופות פחות טובות?
מסר חשוב שהיית רוצה להעביר לשחקנים צעירים? 
מה הערך הכי חשוב שלמדת דרך הכדורסל?
מה הדבר הראשון שאתה חושב עליו כשאתה צריך לקבל החלטה תחת לחץ?
האם קרה שקיבלת החלטה לא נכונה כי פעלת מתוך לחץ או רגש?
איך אתה יודע מתי לקחת סיכון ומתי לעצור?
מה היית מעדיף – להמר על עצמך או ללכת על בטוח? ולמה?
· חלק 4 - דיון מסכם ומסר מרכזי (10 דקות)
1. המורה מסכם:
· הימורים הרבה פעמים מתחילים ממשהו שנראה תמים — משחק, סקרנות או סתם כיף עם חברים. אבל בלי לשים לב, הם יכולים להפוך להרגל שקשה לעצור בזמן.
· גם ידע מוקדם, הבנה בספורט או תחושת ביטחון לא מבטיחים הצלחה בהימורים. בסופו של דבר, המזל הוא זה שמנהל את המשחק — ולכן חשוב לא לבלבל בין ביטחון לבין שליטה אמיתית.
· היכולת לעצור בזמן מתחילה במודעות. ככל שמבינים מוקדם יותר את הסיכונים שבהימורים, כך קל יותר לשמור על שליטה, לקבל החלטות נכונות ולא להיגרר למקומות שפוגעים בכם.
· אם אתם מרגישים שההימורים מתחילים להשתלט עליכם — אל תישארו עם זה לבד. לבקש עזרה זה לא סימן לחולשה, אלא לאומץ. לכל אחד מגיעה הזדמנות לעצור, לדבר ולקבל תמיכה לפני שהמצב מחמיר.
· אם אתם רואים חבר או חברה שמתחילים להסתבך עם הימורים — אל תעמדו מהצד. לפעמים שיחה אחת, הקשבה אמיתית או עזרה קטנה בזמן יכולים לעשות הבדל גדול. חברים אמיתיים לא שופטים — הם שמים לב, דואגים ופועלים.

2. זמן לענות על שאלון מסכם:
המורה יציג לתלמידים\ות על הלוח QR Code עם שאלון מקדים (אנונימי) בו הם נשאלים על הידע שלהם בהימורים, האם היה שינוי בתפיסה על הימורים וכו'.

3. לסיום - להקרין סרטון תשדיר של שחקני הכדורסל
סרטון קצר של שחקני ליגת עם מסר לתלמידים והתלמידות.



